Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12910

2. Megjegyzés – Mindazon államokban, ahol az ország törvényei és rendelkezései jelenleg lehetőséget adnak az érvényesség időszakának kiterjesztésére, belátható időn belül módosítani kell azok szövegezését. B. Az utazáshoz szükséges dokumentumok 3.5 A felségterületére érkező, illetve az onnan távozó látogatóktól a szerződő állam a jelen fejezetben felsoroltnál több dokumentumot ne követeljen. 3.6 A fogadó állam által elismert érvényes útlevelet, és ha szükséges, érvényes vízumot jogszerűen birtokló légi-járművön utazó látogatótól az útlevélen kívül semmilyen egyéb azonosító dokumentum bemutatását ne írja elő a szerződő állam. Megjegyzés.- A fenti szabványnak nem célja a szerződő államot visszatartani attól, hogy az érvényes útlevél helyett elfogadjon olyan hivatalos személyazonossági igazolásokat, mint például a nemzeti azonosító kártya, tengerészeti igazolvány, külföldi tartózkodási engedély és ideiglenes alternatív utazási azonosító dokumentum. C. Az utazási dokumentumok védelme 3.7. A szerződő államok kötelesek rendszeresen naprakészen tartani utazási dokumentumaik új változataiban a védelmi tényezőket, hogy megvédjék a visszaéléstől és elősegítsék az olyan esetek felderítését, amikor e dokumentumokat jogtalanul adták ki, felülírták, vagy meghamisították. 3.8. A szerződő államok kötelesek létrehozni az utazási dokumentumok előállítása és kiadása feletti ellenőrzést, hogy megvédjék készleteiket a lopástól és az újonnan kiadott utazási dokumentumok hűtlen kezelésétől. 3.9 Ajánlott gyakorlat – A szerződő államok foglalják bele a biometriai adatokat a gépi leolvasású útlevél, vízum és egyéb hivatalos utazási dokumentumaikba, felhasználva egy vagy több tetszés szerinti 2007/70/II. szám adattárolási technológiát a gépi feldolgozású terület kiegészítéséhez, amint ezt a DOC 9303, „Gépi Feldolgozású Utazási Dokumentumok” meghatározza. Az integrált áramköri chip-en eltárolt adat megegyezik azzal, amit az adatlapon kinyomtatnak, ami nem más, mint a gépi feldolgozású területen lévő adat és a digitalizált fotókép. Az ujjlenyomat fotóképe(i) és/vagy az írisz fotóképe(i) választható biometriai elemek azon szerződő államok részére, akik az útlevélben ki kívánják egészíteni az arc fotóképeit egyéb biometriai adattal. A gépi feldolgozású útlevelekbe biometriai adatokat is bele tévő, szerződő államoknak el kell tárolniuk egy rákapcsolás-mentes, integrált áramköri chip-ben, megfelelve az ISO/IEC 14443-nak, az ICAO által meghatározott Logikai Adatszerkezetnek (Logical Data Structure) megfelelően programozva. D. Utazási dokumentumok 3.10 A szerződő államoknak legkésőbb 2010 április 1-ig meg kell kezdeniük a kizárólagos gépi feldolgozású útlevél kiadást a DOC 9303 I. Fejezetében foglalt specifikációnak megfelelően. Megjegyzés – Ezen előírásnak nem szándéka annak kizárása, hogy kényszerhelyzetben nem gépi feldolgozású útleveleket vagy korlátozott érvényességű ideiglenes utazási dokumentumokat adjanak ki. 3.10.1 A 2005 november 24 után kiadott és nem gépi feldolgozású útlevelek esetében a szerződő államoknak garantálniuk kell, hogy azok lejárati ideje 2015 november 24-énél korábbi. 3.11 Ajánlott gyakorlat – Az utazás céljából elfogadott azonosító dokumentumok vagy vízumok kiadásakor a szerződő államoknak ezeket gépi feldolgozású formában kell megtenniük, ahogy azt a DOC 9303 (sorozatok) „Gépi Feldolgozású Utazási Dokumentumok” meghatározza. 3,12 A géppel nem olvasható útlevél kiadása esetén a szerződő állam gondoskodjon róla, hogy a személyi azonosító adatok és a dokumentum kiadási adatok, illetve az adatlap formája megfeleljen a „leolvasási mező”-re vonatkozóan a Doc 9303 1. Rész, Gépi Feldolgozású Útlevél című kiadványban leírt követelményeknek. A „gépi feldolgozású terület” helyeket olyan szavakkal kell kitölteni, mint például „ez az útlevél nem gépi feldolgozásra készült”, avagy egyéb adatokkal, azért, hogy megakadályozzák a hamisított gépi olvasású jelek bevihetőségét. 3.13 Ajánlott gyakorlat – A szerződő államok alakítsanak ki nyilvánosan hozzáférhető eszközt az útlevél kérvények fogadására és az útlevelek kiadására. 3.14 A szerződő államok kötelesek kialakítani átlátható kérvényezési eljárást az útlevelek kiadására, megújítására vagy cseréjére, és e követelményeikről szóló tájékoztatót a potenciális kérvényezők rendelkezésére kell bocsátaniuk. 3.14.1 Ajánlott gyakorlat – Amennyiben az útlevél kiadását vagy megújítását illetékfizetéshez kötik, az ilyen illeték összege nem haladhatja meg a kapcsolódó működés költségét. 3.15 A szerződő államok kötelesek minden egyes személynek külön útlevelet kiadni, függetlenül az életkortól. 3.16 Ajánlott gyakorlat – A szerződő államok, ha turista vagy üzleti utazás céljából adnak ki útlevelet, rendes esetben biztosítsák, hogy az ilyen útlevelek legalább 5 évre szólóan, korlátlan számú, minden államba és felségterületre irányuló utazáshoz érvényesek legyenek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes